
PRAEFATIO, 

Speculi  oculi  inventio  ophtlialmologiae  fines  summopere 
amplificavit,  quum  non  solum  physiologiae  oculi  cogni- 
lionem  nostram  augeret,  sed  eliam  multos  hujus  or- 
gani  morbos  diagnosi  nostrae  et  therapiae  patefaceret, 
qui  antea  magna  ex  parle  plane  incognili  fueranl. 
Eliamsi  triennii  breve  spalium,  inter  quod  novum  illud 
instrumentum  pernecessarium  diagnoseos  auxilium  factum 
esl,  sufficere  non  potuit  ad  indagaliones  completas  at- 
que  absolutas,  tamen  clarissimorum  virorum  scripta 
testimonium  exhibent,  quantos  ex  illo  tempore  processus 
ophlhalmologia  focerit,  Si  earum  observationum  ad 
hanc  rem  pertinenlium,  quas  per  unum  annum  insti- 
luendi  occasio  mihi  fuit,  aliquot  in  his  paginis  tractare 
audeo,  hoc  profeclo  non  facio,  quod  nova  me  invenisse 
mihi  persuadeam,  vel  quod  melius,  quam  qui  ante  me 


scripserint,  dixisse  me  aliqiiid  pulem,  verum,  quia  con- 
scribendae  dissertationis  more  teneor. 

Omnes  fere,  quarum  mentionem  feci,  observationes 
pathologicas  in  policlinico  chirurgico  professoris  doctis- 
simi,  experientissimi  Burow  institui,  qui  consilio  et  re 
semper  benigne  mihi  praesto  fuit.  Ular  vero  hoc  loco, 
ut  omnibus  illis  viris,  qui  maxima  cum  humanitate  et 
liberalitate  in  meis  me  studiis  adjuvabant,  imprimis 
professoribus  Helmholtz,  Burow,  de  Willich, 
summas,  quas  possum,  gratias  agam. 


DE  NORMALIS  FUNDI  OCULI  ADSPECTU. 

Ordior  ab  adspecfu   physiologico   poslerioris  parietis 
^loculi,  imprimis  a  vasorum  ejus  decursu,  quoniam  nor- 
!  malis  stalus  harum  parlium  quam  maxime  accurata  co- 
gnitio  prima  esl  conditio   et  gravissima  judicandarum 
commutalionum  pathologicarum.    Cujus  rei  praeler  pri- 
mam  illam  ipsius  Helmholtzii  (1)  descriplionem,  ex- 
I  actissimam  et  completissimam,  habemus  traclatum  Coccii 
et  van  Trigtii;  neque  tamen  omnes  parles  prorsus 
:  absolutae  sunt. 

I  Prima  igitur  haec  nobis  erit  quaestio,  qualem  ad- 
'  spectum  observanti  praebeat  relina,  tunica  corpori  vi- 
treo  proxime  sita.  Controversia  illa,  quae  jamdiu  age- 
i  batur,  de  gradu  pelluciditatis  retinae,  ex  recentioribus 
disquisitionibus  ita  mihi  dijudicata  esse  videtur,  ut  com- 
pleta  quidem  esse  pelluciditas  nullo  modo  possit  mem- 
branae,  quae  ex  quinque  stratis  variis  varioque  modo 
lucem  frangentibus  composita,  vasorum  sanguiferorum 
reti  capillari  praedita  est.     Nec  vero  minus  constat, 


(1)H.  Helmholtz  Beschreibung  eines  Augenspiegels  zur 
Untersuchung  der  Netzhaut  im  lebenden  Auge  pag  34.  seqq. 

sanam  relinam  niliilo  seciiis  propter  magnam  tenuitalem 
valde  esse  pelliicidam;  ila  pellucidam,  ut  nisi  artificiali 
auxilio  utamur,  perfecta  fere  nobis  pelluciditas  esse 
videatur.  Hanc  autem  minimam  pelluciditatis  inopiam 
in  fundi  oculi  speciem  influere  posse  inter  observatio- 
nem  ophthalmoscopicam ,  retinam  potius  hac  observandi 
ratione,  si  majores  vasorum  truncos  et  fortasse  regio- 
nem  propc  maculam  luteam  jacentem  excipiamus,  aeque 
alque  omnes  partes  ante  eam  sitae,  corneam,  lentam, 
corpus  vitreum,  omnino  non  conspici,  pro  cerlo  surai 
posse  arbitror. 

Cujus  rei  argumentum  prae  omnibus  comparatara 
animalium  oculorum  observalionem  affero.  Discernimus 
enim  speculo  oculi  in  cuniculi  oculo  duo  genera  vaso- 
rum  rubrorum  retinae  et  chorioideae,  toto  decursu,  de 
quo  postea  diligentius  dicam,  enucleate  distincta;  illa 
quidem,  relinae  vasa,  in  ipsius  retinae  parenchymafe 
prope  ad  superficiem  ejus  inclusa  sunt  dum  chorioideae 
vasa  retina  obleguntur.  Si  igilur  retina  non  esset  mem- 
brana  paene  prorsus  pellucida,  adspectum  omnium  infra 
se  jacenlium  atquc  ita  etiam  chorioideae  vasa  obscura 
et  confusa  redderet.  Qnod  omnino  non  animadverti- 
mus,  immo  polius  utrumquo  vasorum  genus  expressis 
lineis  significatum  videmus.  Oculi  deinde,  qui  tapetum 
habent  —  bovis,  felis,  canis  —  notos  illos  ct  splen- 
didos  colores  ostendunt  qui  tanla  cum  perspicuilale  cer- 
nuntur,  ut  ex  solo  adspeclu  rainime  colligamus,  ante 
tapctum  aliud  eliam  slratum  non  pellucidum  adesse. 
Si  ergo  Helmholtzius  maculosum  quendam  vel  mar- 

moreum  fundi  oculi  adspectum  describit,  eumque  reti 
capillari  retinae  tribuit  (1),  observatio  quidem  sine  ullo 
dubio  recta  est,  neque  tamen  interpretalio  probanda. 
Ouod  enim  Helmholtzius  maculis  irregularibus  instru- 
ctum  invenit,  niliil  aliud  est,  nisi  chorioidea  ipsa  cum 
vasis  suis  et  cum  pigmento  variis  in  locis  modo  magis 
modo  minus  exculto  per  retinam  translucens.  Accura- 
tior  hujus  tunicae  contemplatio  anatomica  nos  docebit, 
iltam  maculosam  speciem  non  modo  posse  existere,  sed 

j  etiam  debere. 

Notum  est,  universim  duo  (2)  strala  chorioideam 
tunicam  componere,  quorum  profundius  summatim  ex 
majoribus  vasis  et  cellulis  pigmentosis  constat,  superius, 
tunica  Ruyschiana,  reli  capillari  laqueos  densos  con- 
struenti,  tela  cellulosa  incluso,  formatur.  Vasa  igitur, 
quae  in  profundiore  chorioideae  strato  inveniuntur,  sunt 
primum  arleriae  ciliares,  quae  tunicam  scleroticam  per- 
forantes  ad  chorioideam  tendunt,  quarum  longe  minor 
pars  slellarum  more  ramificata  rete  capillare  tunicac 
Ruyschianae  (vel  chorio-capillaris  dictae)  formandum 
curat,  quarum   multo  major  pars,  vasa  capillaria  non 

i  producens,  in  chorioideae  venas,  vasa  vorticosa  diclas, 
Iransit.  Hae  igitur  venae  notos  illos  vortices  formant 
talemque  decursum  capiunt,  ut  omnes  trunci  ab  inlroitu 


(1)  L.  c.    pag.  35. 

(2)  Tertium  stratum  cellulosum  etiam  profundius  situm,  et 
ipsum  fusce  linctum,  quod  Arnold  arachnoideam  oculi,  Montain 
suprachorioideam  nominavit,  omittamus,  quuni  ad  nostrum  finem 
levioris  momenti  sit. 

nervi  oblici  divergenles  irradient  et  postea  ad  vortices 
componendos  convergant;  eaedem  autem  venae  simul 
accipiunt  venosum  sanguinem,  ex  lunicae  Ruyschianae 
reli  cjfpillari  redeuntem.  Ceterum  animadvertendum  esl, 
totam  hanc  arteriarum  ciliarium  venarumque  ramifica- 
lionem  verum  efficere  rete  mirabile,  qua  de  causa  ve- 
nae  vorticosae  non  vere  venosum  sanguinem  continent, 
sed  arteriosum,  cui  parva  pars  venosi  sanguinis,  ex 
membrana  chorio-capillari  veniens,  admixta  est.  Pro- 
plerea  in  oculis  eorum  animalium  vel  hominum,  qui 
pigmento  carent,  (Leucoticorum)  ideoque  clarissimam 
vasorum  effigiem  observationi  ofierunt,  omnia  chorioi- 
deae  vasa  videmus  ejusdem  coloris  cum  arteriarum 
retinae  colore  consentienlis;  ita  ut  ex  solo  colore  va- 
sorum  genus  cognoscere  haud  possimus. 

Tota  tela  chorioideae,  omnia  haec  vasa  includens, 
normalibus  hominum  plurimorumque  animalium  oculis 
cellulis  pigmentosis  implelum  est,  quae  et  in  vasorum 
interstitiis  et  supra  haec  ipsa  continuum  stratum  fusce 
tinctum  componunt.  Quum  vero  vasorum  sanguine 
expletorum  diametros  prae  totius  tunicae  crassitudine 
permagna  sit,  pigmentum  in  iis  locis,  ubi  vasa  obtegil, 
minoris  multitudinis  erit,  quam  in  interslitiis,  ubi  tolae 
inlcr  vasa  ortae  lac^unae  explendae  sunt.  Pigmentum 
igitur  chorioidalo,  modo  paullulum  pelluciditatis  habeat  — 
el  habel  revera  —  in  iis  locis,  ubi  magis  tenuo  slra- 
tum  format,  partes  infra  sc  jacentes  clarius  cognosci 
palitur,  quam  ubi  largior  pigmenli  cumulatio  adest. 

Ex  hoc  stalu  analomico  conjecturam  facere  pos- 

S6mus  de  effigie,  quam  posterior  bulbi  paries  speculo 
oculi  illuminatus  et  inspectus  nobis  praebere  debeal. 
Omnes  oculi  partes  ante  chorioideam  sitae  perfecte  fere 
sunt  pellucidae;  etiam  membrana  chorio-capillaris,  quura 
tiinlummodo  ex  reti  capillari  subtilissimo,  oculo  inermi 
non  visibili  perpaucisque  cellulis  pigmentosis  conslet, 
quodammodo  pellucida  erit,  partiumque  infra  sitarum 
lineas  et  colores  minus  claros  efficiet.  Itaque  in  oculi 
fundo  fuscum  pigmenli  stratum  chorioideae  atque  in  eo 
loca  vasis  infra  jacentibus  respondenlia  tanquam  strias 
clarius  coloratas  Yidebimus.  Ouidquid  aulem  cognoscere 
in  fundo  oculi  possumus,  quum  per  media  frangentia 
oculi  (corneam,  lentem  crystallinam)  perspiciamus,  am- 
plificatione  idonea  satis  magna  praeditum  intuemur.  — 
Haec  descriptio  revera  typum  fundamentalem  effigiei 
oculo  nostro  oblatae  significat,  quam  accuratius  in  sin- 
gulis  partibus  persequi  conabimur. 

Antea  autem  liceat,  nominis  cujusdam,  quo  saepius 
jam  usi  sumus,  mentionem  facere,  quum,  etiamsi  a  mul- 
tis  adoplatum,  vario  tamen  modo  intelligatur.  Fundum 
oculi  enim  (Augengrund)  appellavimus,  quantumcunque 
aversi  bulbi  parietis  speculo  oculi  adspicitur.  Etiamsi 
ex  iis,  quae  supra  commemoravimus,  appareat,  in  ho- 
minis  oculo  paene  omnia,  quae  adspiciuntur,  ad  chorioi- 
deam  tunicam  pertinere,  Coccium  tamen  non  recle 
fecisse  existimo,  quod  eam  ob  causam  ipsi  chorioideae 
nomen  fundi  oculi  indiderit  (1).     Nam  nonne  retinae 

(1)  Dr.  Adolph  Coccius.  Ueber  die  Anwendung  des  Augen- 
spiegels  iiebst  Angabe  eines  neuen  Inslruments. 

vasa,  nonne  papilla  nervi  optici  conferunt  ad  effigiem, 
quam  videmus?  verum  si  id  etiam  negligimus,  num  re- 
centi  nomine  opus  est  rei  velustae  et  notae?  Et  quid- 
nam  in  casibus  palhologicis ,  ubi  nonnunquam  exsudata, 
extravasata,  cujuslibet  tunicae  partem  parietis  aversi 
tegunt,  ubi  relina  obscurata  est,  ita  ut  chorioideae  nihil 
adspiciatur,  ubi  chorioideae  parte  deleta  sclerotica  co- 
gnoscitur?  Quidnam  denique  in  cuniculo,  ubi  chorioi- 
deae  texlura  pigmento  carens  praeter  vasa  vix  visibilis 
est,  sed  sclerotica  albescens  in  conspeclum  venit?  Sine 
dubio  utilius  videtur,  omnes  partes  parietis  oculi  poste- 
rioris,  quas  observator  intuetur  communi  nomine  ac 
peropportuno  fundum  oculi  appellare. 

Redoam  ad  considerationem  effigiei,  quam  normalis 
oculi  fundus  praebet.  Si  ad  observalionem  inslrumenlum 
ab  inventore  ipso  constructum  adhibemus,  exiguam  tan- 
lum  oculi  interni  illuminalionem  nanciscemur,  omnesque 
res  minori  cum  evidenlia  cognoscemus;  quia  apparatus 
ad  radios  in  oculum  perducendos  destinatus,  qui  ex 
compluribus  tabulis  vitreis  planis  compositus  est,  modo 
mediocrem  claritatem  efficit.  Tum  quidem  stricte,  ut 
Helmholtzius  describit,  praeter  rubra  retinae  vasa 
fundamentum  (Grund)  animadvertimus  fuscum  marmo- 
reum,  irregularibus  maculis  dispersis.  Si  recentioribus 
instrumentis  utimur,  sicut  Burowii,  Zehenderi,  quae 
clariorem  illustrationem  parant,  facile  reperiemus,  cla- 
riora  loca  confluerc  ct  strias  regularis  cujusdam  decur- 
sus  apparere;  quod  eo  melius  cognoscimus,  quo  magis 
a  centro  effigiei,  quippe  a  nervo  optico  ad  marginera 


I  i3 

I  disquisitione  pervenimus.    In  proxima  papillae  propin- 
'  quitate  normalibus  oculis  vasa  non  perspicua  esse  so- 
j  lent,  in  distantia,  quae  1—2  linearum  videtur  apparere 
'  incipiunt  el  semel  reperta  plerumque  facile  ad  periphe- 
I  riam  persequeris,  quia  paullatim  magis  ab  obscuris,  quae 
I  intersunt,  maculis  tanquam  striae  rufae  discrepant.  Qu^e 
I  striae  universim  directionem  habent  a  nervi  optici  in- 
troitu  marginem  versus,  velut  radii  divergentes;  lamen 
decursum  ofTerunt  admodum  circumvolulum  et  interdum 
cum  vasis  juxta  sitis  anastomosibus  conjuncla  sunt.  — 
I  Crassities  plerorumque   truncorum,    multo   major  est, 
quam  vasorum  retinae,  quae  dimidiam  fere  diametron 
habent.    Diamelros  vasorum  omnium  non  semper  est 
eadem;  in  oculis  parvo  cellularum  pigmentosarum  nu- 
mero  praeditis  (apud  cuniculos  quoque)  facilius  etiam 
pigmenlo  per  pathologicum  quendam  processum  aut  plane 
aut  maximam  partem  sublato,  accuratior  indagatio  prae- 
I  ter  majorem  aequalium  fere  crassilie  vasorum  numerum 
singula  vasa  demonstrat,  quae' diametro  multo  minore 
et  decursu  irregulari  illorum  vasorum  directionem  de- 
[l  cussanti  distincla  sunt.    Quod  alterum  vasorum  genus 
arterias  ciliares  esse  credo,  quae  et  propter  situm  pro- 
!  fundiorem  et  propter  minorem  crassitudinem  difficilius 
I  conspiciuntur;  illa  aulem  vasa  radiata  et  crassiora  venas 
vorticosas  esse,  pro  cerlo  habeo.    Ipsos  vorlices,  ubi 
I  venae  in  niajorem  truncum    confluunt,   qui  perforata 
sclerotica  bulbum  relinquit,  in  hominum  oculis  nunquam 
videmus,  quum  nimis  a  cenlro  fundi  oculi  distent,  ila 
ut  inspectionis  nostrae  ambilum   subire  non  possint; 

^oplime  autem  in  cuniculorum  oculis  observari  possunl.  — 
Inler  illa  vasa,  quae  in  oculi  fundo  vulgo  cognoscimus, 
parlem  aliquam  eamque  minorem,  arterias  ciliares  csse, 
quanquam  plerumque,  quae  sint  venae  quae  arteriae 
dijudicare  non  possimus,  idcirco  verisimile  videlur,  quod 
semper  fere  permultas  anastomoses  videmus,  dum  cho- 
rioideae  injectae  disquisitio  docet,  venas  vorticosas  ra- 
rius  tantum  anastomoses  inire,  simulatas  contra  ana- 
stomoses  eo  adesse  videri,  quod  horum  vasorum  di- 
rectionem  alia  profundiora  vasa  plerumque  magis  tenuia, 
decussent.  In  pathologicis  quibusdam  casibus  partem 
chorioideae  prorsus  pigmento  carentem  vidi,  ita  ut  rufa 
vasa  in  sclerolica  nudata  jacerent  et  perspicue  sineque 
ullo  dubio  tunc  utriusque  generis  vasorum  decussatio- 
nem  cognoscere  possem. 

Quaeramus  porro,  quomodo  eveniat,  ut  in  regione 
nervi  optici  papillae  vicina  vasa  aut  minime  aut  omnino 
non  cognoscantur  et  simul  haec  tota  regio  speciem  ha- 
beat  multo  clariorem,  quam  partes  retinae  remotae.  Hoc 
alterum  Hel mholtzius  (1)  jam  commemoravit  majorique 
retinae  crassitudini  adscripsit.  Constat  quidem,  retinam 
circa  nervum  opticum  crassiorem  esse,  quam  in  parlibus 
distaiitioribus,  ut  quae  in  exlensione  longiore  complura 
strata  deinceps  amittat,  donec  postremo  sola  membrana 
limitans  restet.  Dubilo  autem  de  causis,  quas  supra 
pcrtractavi,  quin  haec  crassitudinis  difFerentia  influere 
possit  in  pelluciditatem;  sed  etiamsi  talis  efficacitas  con- 


(1)  L.  c.  pag.  35. 

pdatur,  alia  ratione  patefieret;  ita  quidem,  ul  obscura- 
I  tio  albida  in  conspectum  veniret,  quae  chorioideae  co~ 
!  lorem  rubrum  et  fuscum  parva  tanlum  ex  parte  trans- 
I  lucere  sineret.  Quapropter  aliam  majoris  claritatis 
\  regionis  nervo  optico  vicinae  causam  statuere  oportet, 

alque  opiner  totum   slralum  pigmentosum  cliorioideae 

prope  nervum  opticum  ienuius  esse;  num  haec  opinio 

mensionibus  confirmata  sit,  nescio,  sed  veram  esse  eam 
I  ob  causam  credo,  quod  penicillo  humeclato  a  chorioidea 
|ocuIi  hominis  pigmentum  auferre  conatus,  semper  re- 

gionem  papillarem  citius  et  complelius,  quam  alias  par- 
!tes,  cellulis  pigmentosis  liberare  potui.  Quum  igitur 
1  per  tenuius  pigmenli  stratum  sclerolica  melius  trans- 

luceat,  (id  quod  postea  accuratius  tractabo)  illa  regio 

clarior  apparebit. 

Cur  in  eadem  regione  vasa  difficilius  cognoscamus, 
anatomica  ratio  explicabit.  Nam  in  injecta  quoque  cho- 
rioidea  juxta  papillam  mullo  minorem  vasorum  nume- 
rum  reperimus,  eaque  subtiliora,  partim  conjunctiones 
ansatas  formantia.  Venae  enim  vorticosae  ansis  lon- 
gius  porrectis  inter  sese  communicant,  quae  plerumque 
non  usque  ad  nervi  optici  introitum  perveniunt  (1), 
Quum  venarum  textura  permagnam  extensionera  patia- 
tur,  hae  ansae  forsitan  eam  finem  habent,  ut  proces- 
sibus  ciliaribus  contraclis  (2)  majorem  sanguinis  copiam 

Cl)  Equidem  in  praeparato,  a  professorede  Wittich  injecto, 
complures  ans^  persequi  potui,  quac  sola  duarum  venarum  con-' 
junctione,  non  transitu  arteriae  in  venam,  effectae  erant. 

(2)  Processuum  ciliarium  contractiones  fieri,  experimentali 
methodo  anno  praeterito,  Cramer  demonstravit  (Cramer,  Ueber 

complectantur.  —  Ulcunque  res  se  habet,  chorioideae 
injeclae  disquisitio  docet,  demum  quibusdaui  lineis  pro- 
cul  a  nervo  optico  venas  radiatas  cerni,  propius  aulem 
ad  papillam  pauca  vasa  tenuia  inveniri.  Idem  hoc  sta- 
tus  pathologicus  semel  mihi  comprobavit,  quum  juxla 
nervum  opticum  chorioidea  pigmento  nudata  esset. 

Pigmentum,  ut  supra  jam  retulimus,  non  prorsus 
esl  pellucidum;  quod  facile  nobis  persuasum  erit,  si 
chorioideae  excisae  partem  luce  permeanle  microscopii 
ope  contemplamur,  ubi  totam  telam  fuscam  et  paullum 
pellucenlem  invenimus.  Incidenle  luce,  ideoque  etiam 
illustralione  speculo  oculi  effecta  hoc  quidem  non  ita 
evidenter  apparebit,  ut  permeanle  luce,  at  per  te- 
nuius  stratum  res  infra  sitae  melius  cognoscentur,  quam 
per  crassius.  Quum  igitur  infra  chorioideam  lunica 
sclerotica  alba  et  candida  jaceat,  hanc  eo  magis  Irans- 
lucere  oculique  fundo  eo  clariorem  habitum  tribuere, 
quo  tenuius  pigmenti  stratum  sit,  manifestum  est.  Unde 
liquet,  cur  apud  homines  flavicomos,  quorum  pigmenti 
producendi  opportunitas  minor  est,  oculi  fundus  uni- 
versus  clariorem  effigiem  praebeat,  quam  apud  hominis 
fuscos.  Cum  universa  autem  pigmenli  deminutione  pro- 
porlionalem  deminutionem  strali  pigmentosi  supra  vasa 
sili  conjunclam  esse  necesse  est,  qua  de  causa  simul 
merito  colligere  possumus,  in  flavicomis  hominibus  va- 
sorum  chorioidalium  decursum  fiicilius  cognosci;  vere 
observationes  hoc  confirmanl,  elsi  exceptiunculae  non 

das  Accomtnodiitionsverniogeii  des  Augcs,  iiherselzl  von  St  liauen- 
burg)  quum  irritatione  galvanica  contracliones  effici  inveniret. 

sunl  rarae.  Ita  apiid  mulierem  nosocomam  nigrorum 
fere  oculorum  atque  plane  sanorum  decursum  vasorum 
tam  perspicuum  vidi,  quam  nunquam  fere  in  ipsis  fla- 
vicomis  hominibus.  Nec  lamen  hoc  mirum  est,  quoniam 
haud  raro  pigmenli  depositionem  in  variis  corporis  par- 
tibus  non  consentire  scimus;  et  saepe  iridem  coeruleam 
cum  crinibus  alris,  fuscos  oculos  cum  flavis  unitos  vi- 
demus.  Ceterum  in  hominibus  fusci  crinis  et  iridis 
inlerdum  non  ita  est  facile,  chorioideae  vasa  cognoscere^ 
altamen  quadam  cum  exercitatione  in  partibus  a  papilla 
remotioribus  semper  significala  videbis;  equidem,  po- 
steaquam  hunc  statum,  de  quo  modo  dixi,  noveram, 
nullum  reperi  oculum,  in  quo  vasa  dignoscere  non  po- 
tuerim. 

Propriam  speciem  locus  visionis  directae,  macula 
lutea  dicta,  praebet.  Maculije  luteae  structuram  a  cete- 
rarum  retinae  partium  structura  dilFerre  et  microsco- 
pica  et  entoptica  (i)  disquisitio  docuit.  Etiamsi  ipsam 
maculam  speculo  oculi  propter  parvitatem  non  cogno- 
scimus  (quum  amplificatione  microscopica  cum  illo  in- 
strumento  conjuncta  adhuc  careamus),  lamen  ejus  regio 
et  decursu  vasorum  retinalium  et  pigmentatione  am- 
pliore  respondenlis  partis  chorioideae  facillime  termi- 
natur. 

Vasa  sanguifera  retinae,  arteria  et  vena  centralis, 
ramos  habcnt  supra  et  infra  maculam  luteam,   qui  ite- 

(1)  Burow  (J.  Miieller's  Archiv  fiir  Anatomie  und  Phy- 
siologie  1854)  ex  Purliinjii  iniagine  retinali  maculam  luteara 
colliculum  esse,  demonstravit, 

ruin  minores  ramulos  maculam  vorsus  emillunt,  ita  ul 
haec  quasi  centrum  coronac  vasorum  sit;  nec  tamen 
majores  rami  eam  regionem  percurrunt,  ipsaque  macula 
omnibus  vasis  plane  libera  est  (1). 

Praeterea  tota  regio,  quae  maculam  luteam  circum- 
dat,  magis  obscurum  colorem  ostendit,  quam  parles 
vicinae;  nec  in  hoc  loco  chorioideae  vasa  dignosci 
possunt,  quamvis  in  circuitu  significata  sint.  Proinde 
judicare  licet,  majorem  pigmenti  copiam  in  hoc  loco 
adesse,  quanquam  ad  nullam,  quae  eam  conjecturam 
confirmet,  mensionem  provocare  possim. 

Objeclionis  nunc  mentionem  faciam,  saepe  ab  iis 
appositae,  qui  chorioidoae  vasa  in  hominum  oculis  co- 
gnosci  posse  persuadere  sibi  non  potuerunt.  Conten- 
dunt  enim  hi,  chorioideae  vasa,  quum  sanguinem  con- 
tineant,  aeque  ac  relinae  vasa  rubra  apparerc  debere; 
verc  aulem  lulei  aut  subfusci  magis  quam  rubri  coloris 
esse,  quocirca  nihil  esse  aliud,  quam  irregularilatem 
fortuilain  pigmontationis.  Ut  laceam,  contra  hanc  sen- 
lenliam  regularem  illarum  slriarum  decursum  afferri 
posse,  id  in  mcrnoriain  revocaverim,  vasa  sola  quidem 
inspecta  sine  dubio  rubri  coloris  esse  debere,  sed  per 
piginenti  stralum  et  membranam  chorio-capiilarem  con-^ 
siderata  mere  rubrum  colorem  minime  praebere  posse. 
Nec  potius  alius  color  apparere  potest,  quam  qui  mi- 
xlus  sit  ex  rubro  sanguinis  et  luleo  vcl  subfusco  pi-i 
gmenti  colorc;  quare  tanquam  striae  canae  aut  subfu- 

(1)  Accuialiorem  lioruiii  vasoruin  descriplionem  et  iinaginein 
Burow  exliibuit  loco  jain  citato. 

scae  vasa  chorioidealia  in  conspeclum  veniunt  et  m 
gnopere  ab  obscuriore  reliquae  parlis  colore  di  cre  an. 
Sine  dubio  tales  casus  pathologici  illos  dubitatores  con- 
vincent,  qui  pigmenti  parte  per  atrophiam  quandam  vel 
alium  processum  ablala  scleram  candidam  fere  in  ea- 
que  vasa  rubra  oslendunt. 

In  figuris  appositis,  quas  quum  mea  tum  sculpto- 
ris  et  coloratoris  culpa  male  confeclas  esse  doleo,  eam 
speciem,  de  qua  disserui,  quam  maxime  accurate  et 
naturalem  statum  secutus  ob  oculos  ponere  conatus 
sum.  Prior  figura  significat  regularem  fundum  oculi 
inspeclum  in  effigie  inversa;  vasorum  decursum  ita  pro- 
duxi,  ut  in  flavicomis  hominibus  observare  solitus  sum; 
videlicet  haec  imago  schemalica  est,  quum  accurata  et 
omnino  stricta  singularium  vasorum  delineatio  summae 
operae  fuisset.  Altera  figura,  cujus  partem  pathologicam 
postea  tractabo,  chorioideae  vasa  ita  expressa  ostendit, 
ut  in  plerisque  oculis  mediocris  pigmentationis  animad- 
vertes. 

OBSERVATIONES  PATHOLOGICAE. 

Nulla  corporis  nostri  pars  in  morbis  diversissimis 
symptomatum  subjectivorum  cum  objectivis  comparan- 
dorum  tam  varias  occasiones  offert,  quam  oculus;  in 
nullo  organo  facilius  et  commodius  anatomiam  palho- 
logicam  in  vivo  corpore  pervestigare  possumus.  —  Qme 
vox,  jamdudum  ante  spcculum  oculi  inventum  propo- 
sita,  nunc  multo  completiorem  veritatem  recepit.  Ple- 
raque  quidem  lucra  et  commoda,  adhuc  observationi- 

bus  ophlbalmoscopicis  profecla,  incompleta  sunl  el  pa- 
rum  absoluta,  quum'  perquisitionis  methodus  non  tam 
simplex  sit  et  facilis,  quam  earum  partium  inspectio, 
quae  nudo  oculo  patent.  Illustratio  artificialis,  appara- 
tuum  oplicorum  usus,  amplificatio  ipsis  oculi  mediis 
frangentibus  effecta  el  nonnulla  alia  conferunt,  ut  ani- 
madversiones  nostrae  saepius  errori  subjiciantur,  sae- 
pius  etiam  diversas  interpretationes  admittant,  quam  ob 
rem  omnis  eventus  speculo  oculi  impetratus  caute  el 
circumspecle  judicandus  el,  quotiescunque  fieri  potest, 
anatomia  pathologica,  id  est,  sectione  oculi  antea  spe- 
culo  oculi  observali,  probandus  est.  Videlicet  haec 
occasio  rarissima  est  lalusque  cainpus  patet  hypolhesi- 
bus,  quae  ut  epicrisi  quam  diligenlissimae  subjiciantur, 
summo  sludio  laborandum  cst.  Liceat  igitur,  lu  pagi- 
nis  sequenlibus  tales  quoque  casus  tractare,  de  quibus 
libri  lucem  mihi  non  affuderunl  et  ubi  ad  conjecturas 
me  confugere  oporluit,  eo  levioris  quidem  momenli, 
quod  comprobalionis  locus  mihi  non  fuit. 

Complures  casus  vidi,  in  quibus  ex  origine,  ex 
disquisitionis  ophllialmoscopicae  eventu  et  funclionibus 
perturbalis  apoplexiam  retinae  staluere  mc  posse 
putavi;  carebam  tamen  probatione  anatomiac  palholo- 
gicae.    Pro  exemplo  hunc  casum  affero. 

M.  Trampenau,  mulier  viginti  seplem  annos  nala 
seplem  annos  nupla,  duos  liberos  peperit,  alterum 
anle  hos  tres  anrios.  Ex  seplem  annis  paroxysmis 
spaslicis  laborat,  qui  qualer  fere  per  annum  irrucbant 
et  sine  ullo  dubio  cpih^psiae  symptomata  oslendebanl, 

auram,  animi  defectuni,  coma.  Anle  hos  lies  annos 
quidam  paroxysmus  paralysin  brachii  sinistri  paucos 
dies  duranlem  effecerat;  paullo  posl,  alium  post  paro- 
jiysmum  amblyopia  evenit,  quae  cito  quidem  praeleriit, 
sed  simul  cum  pluribus  sequentibus  paroxysmis  aucta 
rediit.  Ullimus  quoque  paroxysmus,  qui  ante  duos 
menses  fuerat,  magis  facultatem  videndi  depressit;  nunc 
uterque  oculus  modica  amblyopia  affectus  invenifur; 
aegrota  homines  quidem  majoraque  objecta  cognoscil, 
a  legendo  vero  subtiliorique  manuum  opera  prohibetur. 
Alia  symptomata  non  accusat;  dolor  oculi  nunquam  ad- 
fuit,  nec  magis  ^mouches  volantes"  vel  aliae  visiones 
spontaneae.  Pristinis*  annis  oculi  normales  fuisse  di- 
cuntur.  Inspeclio  externa  oculorum  plane  nihii  irregu- 
lare  monstrat;  exploralio  ophthalmoscopica  media  fran- 
gentia  omnino  pellucida  esse  docet,  fundum  oculi  con- 
Ira  a  statu  normali  admodum  abhorrere.  Papilla  nervi 
oplici  oculi  ulriusque  sordidum  colorem  habet,  vasa  re- 
tinae  aliquantum  extensa  sunt  (1).    Fundus  oculi  in 


(1)  Extensionem  et  hyperaemiam  va.sorum  rctinaliuni  ex  striis 
albis  candentibus,  quas  majores  trunci  ostendunt,  facile  judicari 
posse  censeo.  Quas  strias  Helmholtz ius  tanquani  lineas  duplices 
artcriaruni  describit,  attamen  probanda  haud  dubie  est  explanatio 
Coccii,  qui  phaenomeno  reflexorio  strias  fleri  contendit,  velut  iu 
cylindri  vitrei  superHcie  incidente  luee  striam  longitudinalem  cla- 
rissimam  videamus.  Arteriae  illas  strias  evidentius  monstrant,  quani 
venae,  quia  nuilto  magis  tensae,  forniaeque  cylindroideae  siniiles 
sunt,  quum  venae,  nisi  aliqua  ratione  propria  cominutatae  sunt, 
restim  planam  forment.  Si  igitur  majore  sanguinis  copia  venae 
magis  extenduntur,  aequc  atque  arteriae  illas  strias  habebunt:  ila 
ut  inde  de  impletione  vasorum  judicare  liceat. 

compluribus  locis  rubras  maculas  variae  magniludinis 
ostendit,  quarum  color  ex  rufo  gradatim  ad  fuscum 
et  nigrum  varial.    Magnam  partem  allerius  oculi  ma- 
cula  valde  extensa  cineraceo-alba  formae  irregularis 
occupat,  supra  quam  satis  magni  vasorum  retinalium 
trunci  et  labes  rubrae  conspiciunlur.    Similes  maculae 
et  am  aliis  in  partibus  exstant  Iransitumque  demonslrant 
albi  coloris  in  canum  et  fuscum.    Chorioideae  vasa, 
^  quae  maculis  illis  non  obteguntur,  perspicua  videntur, 
i  neque  quidquam  ostendunt  irregulare;  retinae  quoque 
\  reliqua  pars ,  quae  maculas  sanguinolentas  aul  coloratas 
1  non  habet,   normalem  adspectum  praebet;  maculae  lu- 
teae  locus  evidentes  quidem   abhormitatas  non  offert 
attamen  relinae  parenchyma  hoc  loco  paullulum  opa- 
cius  esse  videtur. 

Figura  altera  tabulae  aeneac  adjeclae  fundum  de- 
xtri  oculi  ostendit,  in  effigie  inversa  spectalum. 

Amblyopiam  in  hoc  casu  a  maculis  illis,  quas 
modo  descripsi,  originem  ducere,  pro  certo  habendum; 
quae,  cuinam  tunicae  Iribuendae,  unde  profeclae  sint, 
pervestigare  conabor.  Quin  rubrae  cerle  maculae  san- 
guine  effeclae  sint,  vix  dubium  esse  videtur;  sed  id 
quoque  probandum  esse  pulo,  plerasque  maculas  re- 
liquas  ejusdem  originis  esse;  ab  inilio  quidem  et  ipsas 
sanguinis  extravasata  fuissc,  quae,  postea  commula- 
i  ones  ulleriores  passa,  parles  membranae  quasdam  de- 
\  slruxerint.  Ac  talem  quidem  morbi  processum  fermo 
explanare  mc  posse  exislimo:  Congesliones  ad  caput 
faclas  jam  paroxysmi  epileplici  significaut,  praeserlim 

etiam  brachii  paralysis,  quae  cerebri  apoplexiam  tunc 
affuisse  testalur.  In  epilepsia  autem  saepenumero  ocu- 
los  quoque  congestionibus  affici,  quae  varium  exitum 
habere  possint,  praeter  hunc  casum  complura  exempla 
me  docuerunt.  Quum  igitur  simul  cum  quoque  paro- 
xysmo  depravalio  amblyopiae  eveniret,  verisimiie  vide- 
tur,  quemque  paroxysmum  congestiones  ad  retinae  vasa 
rhexinque  vasorum  capillarium  effecisse,  ita  ut  extra- 
vasata  sanguinolenta,  vel  foci  apoplectici  relinae  paren- 
chyma  occuparent.  Sanguis  extravasatus  paullatim  om- 
nes  vulgares  metamorphoses  iniit,  primo  obscurior  evasit 
tum  niger  et  tandem  materies  pigmentaria  aut  omnis 
aut  ex  parte  resorbebatur.  Eae  autem  retinae  partes, 
in  quibus  extravasatum  fuerat,  ulteriores  commutatio- 
nes  patiebantur;  rete  vasorum  oblinebatur,  telae  for- 
mabantur  cicatricosae,   quas  pelluciditas  naturalis  defi- 

I  ciebat,  retina  his  in  locis  albi  aut  cani  coloris  mem- 
branam  exhibet,  in  qua  nonnunquam  sanguinis  extravasati 

i  vestigia  remanserunt.  Quos  omnes  commutationum  gra- 
dus  prima,  quam  institui,  exploratione  fundus  oculi  mon- 
stravil;  quin  vero  tempore  posteriori  metamorphoses 
paullatim  factas  mullis  in  partibus  perspicue  et  diligenter 
persequi  potui.  Etiam  in  jam  degeneratis  reiinae  par- 
tibus  recentes  apoplexiae  factae  erant,  quae  lanquam 
exiguae  maculae  rubrae,  purissimi  coloris  in  majoribus 
illis  e  luteo  albenlibus  maculis  cerncbantur  ita  ul  di- 
versi  temporis  reliquias  juxla  appositas  observes. 

Considerandum  vero  est,  num  in  chorioidea  quo- 
que  sanguinis  extravasata  fieri  possint;  nequcj  etiamsi 

iion  piane  negare,  rarissiinum  id  esse  conlendere  du- 
bito;  niinus  quidem,  quod  nunquam  casum  observave- 
rim,  in  quo  id  staluendum  fuerit;  verum  polius,  quia 
vasorum  chorioidealium  conslitutionem  minime  ad  apo- 
plexias  idoneam  esse  arbitror.  Jam  enim  commemo- 
ravi,  ilia  vasa  rele  capillare  ex  minima  tantum  parto 
componere,  majorem  autem  parlem  ex  venis  consistere, 
quas  sanguinis  copia  valde  extendi  posso  notum  est. 
Ouum  praeterea  etiam  delapsus  sanguinis  compluribus 
venis  amplis  (quae  in  aequatore  fere  bulbi  scleroticam 
perforant)  efficiatur,  raro  accidet,  ut  congestiones  ad 
vasorum  rhexin  sufficiant,  nisi  forte  ipsa  vasa  suppu- 
ratione  deleantur.  —  Aliter  in  retina  res  se  habet. 
Arleria  et  vena  cenlralis  decursum  habent  communem 
in  poro  optico,  firmiler  circuniclusum,  quare  venae 
extensio  modo  minima  esse  potest.  Sin  aulem  memi- 
nimus,  simplici  jam  et  levissima  bulbi  compressione  cir- 
culationem  quodammodo  inhiberi,  (quod  ex  venae  pulsa- 
tione  saepe  per  compressionem  inducta  intelhgimus)  me- 
hercle  haud  est  mirum,  quod  sanguinis  impetu  amplificato 
retrolapsus  prohibeatur  rhexisque  vasorum  minorum  evenial. 

Retinam  summopere  degeneralam  vere  membranam 
nihil  pellucidam,  lacteam  aut  canam  membranam  for- 
mare,  oplime  ex  avulsionis  relinae  casibus  compluribus 
intelligere  polui,  ubi  relinam  ut  pannum  album ,  vasis 
rubris  instructum  in  corpore  vitreo  liqucfacto  natantem 
et  circumvagantem  vidi.  Vasa  majora  tum  satis  per- 
spicue  cognosci  possunl,  quum  in  superioribus  relinae 
stratis  decursum  faciant. 

Quaerendurn  igitur,  num  in  aliis  casibus  tales  ma~ 
^ulae  albae  observalae  sint;  nec  negari  potest,  similli- 
mas  cerni  in  variis  chorioideae  affeclionibus,  sive  ex- 
fudatis   inler    retinam   et   chorioideam   depositis,  sive 
ehorioideae  parte  prorsus  deleta,  scleraque  pellucentc. 
Saepius  allerum  saltem  statum  inveniri,  praeter  obser- 
vationes  ophlhalmoscopicas  jam  necroscopiae  docuerunt; 
nec  rarus  hic  chorioideitidis  exitus  esse  videtur.  Aliter 
autem  hic  stalus  apparebifc.  Videmus  enim  partes  quas- 
dam,  plerumque  juxta  nervi   optici  papillam  jacentes, 
omni  pigmento  carentes,  ita  ut  caudidae  potius  maculae 
appareant,   per  quas  vasa  interdum  percurrunt.  Num 
igitur  haec  vasa  chorioideae  an  retinae  sint,  et  ex  de- 
cursu,  de  quo  supra  plenius  diximus,  et  ex  connexu 
cum  majoribus  truncis  facile  intelligi  potest,   Sunt  autem 
praeterea  propria  quaedam  signa,  quae  chorioideac  de- 
letionem  adesse  docent.    Primiim  enim  plerumque  uni- 
versa  chorioidea  inflammatione  affligitur,  ita  ut  in  toto 
oculi   fundo    morbi   vestigia    plus   minus  inveniantur, 
pigmenli  atrophia,  cxsudata  serosa,  vel  plastica,  retina 
saepe  obscurata  vel  divulsa.    Praecipue  autem  ex  eo 
hic  stalus  dignosci  potest,   quod  maculae  haud  cerlos 
habent  fines,  sed  sensim  in  circuitum  transeunt;  quum 
in  nostro  casu  maculas  omnes  fere  lineis  strictis  termi- 
natas  esse  et  reliquas  fundi  partes  a  norma  aut  parum 
aut  nihil  abhorrere  videamus.    Certissimum  autem  ar- 
gumenlum   historia   morbi   et   observationes  praebent, 
quum  immutationes,  quas  jam  descripsi,  macularum  san- 
guinolentarum  accurate  persequi  possem.    Qwocirca  si- 

mul  liquet,  exsudata  inter  chorioitleam  et  relinam  vel 
serosa  vel  plaslica  in  nostro  casu  non  respicienda  esse, 
quoniam  omnia  morbi  inflammalioni  symptomata  defue- 
runt.  Quinam  reslal  morbus,  de  quo  cogitemus,  quinam 
morbi  progressus,  quem  statuamus,  quam  quem  supra 
proposui?  cujus  sententiae  confirmationem  similes  casus 
complures  mihi  praebuerunt. 

-  In  instituto  policlinico  chirurgico  professoris  illu- 
slrissimi  Burow  complurium  Hemeralopiae  casuum 
observandorum  occasio  mihi  fuil ,  qui  ex  parte  valde 
exquisiti  erant.  Accuratissima  et  frequentissima  speculo 
oculi  adhibito  perquisitio  commutationes  constantes  mihi 
obtulit  nullas,  nisi  id  forle  respiciam,  in  omnibus  paene 
illis  casibus  exiguam  pigmenlationem  ideoque  clariora, 
quam  vulgo,  choriodeae  vasa  me  invenisse.  Quod  qui- 
dem  non  minus  facile  fortuitum  esse  polest,  nec  con- 
clusioni,  quae  inde  duci  possil,  exiguam  pigmentationem 
praedisponens  momentum  aeliologicum  illius  morbi  esse, 
propter  exiguum  observationum  numerum  ullum  preliura 
Iribuerim.  Ceterum  commutationes  organicas  oculi  ipsius 
in  hemeralopia  suspicari  vix  possum,  qdoniam  in  tolo 
decursu  is  morbus  neuroseos  manifestum  typum  exhi- 
bet.  Multoque  esset  difficilius  morbum  semper  fere 
brevi  tempore  sine  incommodo  praelereuntem  ex  de- 
generata  tunicarum  oculi  structura,  quam  ex  anaesthesia 
aliqua  partiali  nervi  optici  aut  propagationis  ejus  expli- 
care.  In  omnibus  casibus,  quorum  decursum  ulle- 
riorem  ipse  persequi  potui,  morbus  inter  duos  vel 
Ires  menses  exitum  secundura  habuit:  In  aliquo  casu, 


apud  rusticum,  morbus  compluries  jam  sub  aeslatem 
redierat. 

Breviter  hoc  loco  de  obscuritatis  cataractosae 
lentis  varietate  quadam  disseram,  quam  saepius  jam  obser- 
vavi.  In  amauroticis  enim,  vel  admodum  amblyopicis  ho- 
minibus  interdum  circularem  quandam  lentis  aut  capsulae 
lenlis  obscuritatem  reperi,  quae  concentricum  circulum 
cum  pupillae  margine  formavit.     Ceterum  tam  exigua 
vulgo  haec  opacitas  fuit,  ut  sine  speculo  oculi  aegre 
tantum  animadverti  posset.    Reliqua  autem  lentis  pars 
pura  fuit,   et  in  corpore  vitreo  quoque  nihil  inveni 
Irregulare.    Quae  opacitas  num  ad  lentem  an  ad  capsu- 
!  km  lentis  pertinuerit,  certo  dijudicare  non  potui,  sed 
alterum  slatuere  malim.    Quantopere  videndi  facullatem 
prohibeat,  in  aegrolis  quidem  illis  cognosci  non  potuit, 
quippe  qui  aut  omnino  coeci  aut  amblyopici  magnopere 
\   essent;  lamen  non  adeo  influere  potuit  obscuritas,  quum 
el  levior  esset  et  lentis  systematis  centrum  plane  libe- 
rum  relinqueret. 
.  j         Num  forte  idem  est  haec  opacitas,  quod  arcum  se- 
■  I  liilem  capsulae  quidam  nominaverunt?    Neque  vero  hi 
ll  aegroti  erant  senes,  sed  inter  vicesimum  fere  et  trice- 
i  I  simum  annum  versabantur.    Ila  apud  juvenem  musicum 
triginla  annorum  illum  obscuritatem  circularem  vidi,  qui 
j  ex  juventute  prima  tanta  amblyopia  laboravit,  ut  horo- 
I  logii  indices  per  distantiam  novem  ad  decem  linearum 
;  aegre  cognosceret.    Similem  tamen  processum  esse  at- 
I  que  arcum  senilem  corneae,  non  repudiandum  mihi  vi^ 

detur;  quum  secundariac  alicui  aut  sympathicae  turba- 
tioni  nutritionis  adscribendus  sit. 

Ceterum  in  hominum  plane  sanorum  oculis  non- 
nunquam  similem  circulum  subobscurum  vidi,  qui  tamen 
propterca  ab  illo,  de  quo  modo  dixi,  valde  distabat, 
quod  et  multo  angustior  apparuit  el  a  margine  pupillae 
medicamento  mydriatico  admodum  dilatatac  haud  procul 
abfuit,  ita  ut  capsulae  lentis  margini  cum  Zonula  Zinnii 
cohaerenti  cum  respondere  opiner. 

Corporis  vitrei  morbi,  postquam  speculum  oculi 
auxilium  nobis  diagnosticum  praebuit,  quo  non  amplius 
carere  possumus,  saepissime  observabantur;  ideo  for- 
lasse,  quod  magnum  numcrum  graviorum  morborum 
internarum  oculi  partium  sequunlur,  et  sic  secundarii 
morbi  habendi  sunt.  Diversissimas  corporis  vilrei  mor- 
borum  formas  examinare  potui,  quarum  singularum  non 
est  mentio  facienda,  quum  ab  aliis  aucloribus  melius 
jam  traclae  sint  (1).  Tamen  hanc  historiam  morbi 
refero.  — 

Gustavus  B.,  viginti  quatuor  annos  natus, 
Quednaviensis,  antea  omnino  sanos  oculos  habuit,  el 
optime  videre  potuit.  Ante  seplendecim  dies  subito  sino 
ullis  prodromis  completa  sinislri  oculi  obscuratio  accidit. 
Postquam  enim  milra  sine  tesla  tcctus  in  sole  veclus 
est  curru  ab  hoc  descendit  et  repente  utriusque  oculi 
obscuralioncm  motusquc  Ireincnles  animadvcrtit.  Paullo 
post  dcxtro  quidem  oculo  sine  impcdimcnto  vidcrc  po- 

(1)  Coccius,  vanTrigt,  Saomann,  tandcni  complctissimo 
de  Graefe,  corporis  vitrei  morbos  exposuerunt. 

tuit,  nihil  aulein  sinistro.  Proximis  diebus  stalus  ita 
convaluit,  ut  salis  restauratus  esset  visus,  nisi  quod 
exlrema  horizonlis  pars  obscura  remansit.  Octo  diebus 
post  subilo  iterum  obscuralio  accessit,  quae  minime  ad- 
huc  imminuta  est.  Nunc  enim  sinistro  oculo  paene 
nihii  cernit  aegrotus,  clarissimas  lantum  et  maximas  res 
animadvertit.  Motis  oculis  floccos  obscuros  nalanles 
videtj  qui  anlea  plures  et  alri  fuerant.  Plurimam  lucem 
in  interna,  minimam  in  externa  parte  percipit;  dolor, 
rubor  haud  affuerunt.  Speculo  oculi  inspectus  oculus 
nullam  fere  lucem  accepit,  pupilla  paene  nigra  apparuit, 
in  paucis  tantum  locis  tenuis  umbra  rubicunda  aderat, 
praecipue  in  latere  externo  superiore  pupillae.  Massae 
quaedam  atrae  moveri  videbantur. 

Postquam  per  hebdomades  complures  antiphlogosis 
slrenua  adhibita  est  —  sanguinis  profusiones,  unguen- 
tum  cinereum,  eccoprotica  —  status  multo  melior  evasit. 
Namque  faculfas  videndi  valde  adaucta  erat,  utrumque 
latus,  nec  minus  inferior  horizonlis  pars  aequabiliter 
fere  illuminata  videbatur;  superior  autem  pars  prorsus 
obscura  erat.  Itaque  aegrotus  ad  terminum  quendam 
satis  bene  videre  potuit,  infra  quem  nihil  perspicere 
cognovit;  sed  floccos  nigros  illos  non  amplius  animad- 
vorlit.  Speculo  oculi  adhibito,  superior  pupillae  pars 
parum  illuminata  videtur,  ita  ut  retinae  vasa  aegre  co- 
gnosci  possiiit;  inferior  autem  pars  nigrum  colorem 
osiendit,  atque  exigua  ejus  motio  cognosci  potesl. 

Perpauca  ad  morbi  historiam  commentandam  addenda 
sunt.  EfTusionem  sanguinis  in  corpus  vitreum  factam 

esse,  aperlum  esl;  unde  tamen  sanguis  effusus  sit,  num 
ex  chorioideae  an  relinae  vasis,  parum  liquet;  etiam  ob- 
scurior  tolius  morbi  causa.  Cognoscimus  celerum  ex 
hoc  casu,  sanguinis  exlravasala  non  semper  rubrum 
colorem  ostendere,  quin  vero  equidem,  quanquam  com- 
plures  ejusmodi  casus  observavi,  nunquam  rubrum  ex- 
travasati  colorem  vidi.  Quod  explicandum  existimo  ita, 
ut  permeante  luce  sanguinem  effusum  videamus  velut 
corpus  obscurum,  cujus  color  in  conspectum  non  venit. 

Revertam  ad  observalionem  quandam,  quae  mihi 
ut  multis,  qui  speculum  oculi  adhibebant,  brevi  se  ob- 
lulit,  corporis  vitrei  synchysin  saepissime  cum 
alto,  saepe  etiam  cum  extremo  myopiae  gradu  conjun- 
ctam  esse,  vel,  ut  accuratioribus  verbis  utar,  tales 
aegrotos  in  magna  tantum  propinquilate  res  evidenter 
cognoscere  posse.  Causalem  igitur  nexum  inter  hos  duos 
status  morbosos  primum  derivabant  a  physicarum  cor- 
poris  vitrei  qualitatum  commulatione.  Saemann(i) 
„Liquefactio,"  inquit:  ^corporis  vitrei  efficit,  ut  faclor 
frangens  diminuatur,  hoc  non  suppedital,  ut  explicemus 
magnam  myopiam,  nisi  ponimus,  mutari  illas  diametros 
planorum  curvorum  media  frangenlia  iimitantium.'*  Ex- 
actum  quidem  argumentum  utriusque  conjecturae  exslat 
nullum,  etiamsi  prior  hypothesis,  factorem  frangenlem 
corporis  vitrei  liquefacti  mulari,  verisimilis  sit,  tamen 
haec  mutatio  modo  levioris  momenti  esse  potest,  alquc 
accommodationis  vi  facile  exaequatur.    Alterius  hypo- 

(1)  Dr.  Saeiiiann  de  speculo  oculi,  coininenlatio  pliysiolo- 
gica-ophthalmologica.  pa^.  24. 

theseseos,  commutationis  curvaturae  planorum  limilan- 
lium,  Saemann  non  appellat  causam;   revera  autem 
|pro  hac  quaedam  possunt  afferri.    Capsulam  lenlis,  si- 
cut  omnes  animalium  telas,  fluidis  non  esse  impermea- 
bilem,  demonstratum  est;  nec  lantum  abest,  ut  resor- 
Iptionem  facilius  fieri  slaluamus,   si,   ut  in  synchysi 
corporis  vitrei,  in  toto  circuitu  a  liquore  circumdetur, 
j  quam  si,  ut  in  slatu  normali,  tantummodo  in  adversa 
j  parte  liquore ,   —  humore  aqueo  camerae  —  in  aversa 
i  autem  et  majore  superficie  a  corpore  firmiore  termine- 
tur.    Potentior  vero  resorptio,  turgescenliam  quandam, 
amplificationem  voluminis  lentis  efficiet,  et,  quum  ex- 
tenuatio  quaquaversus  in  peripheria  per  Zonulam  Zinnii 
coerceatur,  incrementum  solam  crassitudinis  diametron 
I  altinget.    Tunc  igitur  curvatura   superficiei  systematis 
lentis  augebitur,  atque  ita  condilio  myopiae  verae  ex- 
sistet;  sed,  quanquam  talem  vim  exerceri  plane  negari 
nequil,  deficientibus  oranibus  argumentis,  illa  hypolhesis 
non  probanda  esse  videtur. 

Alia  autem  quasi  mechanica  vis  synchysis  corporis 
vitrei  consideranda  est,  quae  ad  eundem  finem  de  quo 
loquimur,  valere  potest;  etenim  simili  modo  atque  len- 
lem  etiam  retinam  corpus  vitreum  liquefactum  afficere 
posse,  statuere  licet;  retina  celeriori  liquoris  vicini  ab- 
sorplione  paullulum  turgescet,  atque  ita  ejus  irritabi- 
litas  diminuctur.  Cujus  effectus  non  quidem  erit  myo- 
pia  vera,  sed  amblyopiae  gradus  major,  qui  simillima 
I  tamen  ratione  se  manifestabit.  Aegrotus  enim,  ut 
enucleate  cognoscat,  majori  retinae  effigie  eget,  qua- 

propler,  ut  visionis  angulum  amplificet,  res  ex  propin- 
quiori  conlemplatur.  Si  igilur  tales  casus  accuratis- 
simae  disquisitioni  submiseris,  plerumque  invenies  veram 
myopiam  aut  nullam  aut  minorem,  oculum  potius  am- 
blyopem  esse;  non  vilra  concava  visum  corrigere,  sed 
convexa,  utpole  quae  retinae  imaginem  amplificent. 
Ceterum  saepenumero,  si  ulrumque  vitium  simul  ad- 
esse  videas,  myopiam  ex  pristino  exslare  tempore, 
amblyopiam  esse  addilam  et  non  pendere  ab  illa,  diffi- 
cile  est  slricte  confirmare,  quum  vilra  non  sempcr  fir- 
mum  argumenlum  praebeant,  el  quum  propinquilalis  et 
dislanliae  punclum  (der  Nahe-  und  Fernpunlit)  ratione 
optomelrica  in  his  ipsis  casibus  exigua  lantum  cum 
sublililate  conslitui  possit.  Si  igilur  conslare  videlur, 
plerumque  synchysin  cum  amblyopia  conjunctam  esse, 
elsi  mechanicam  illam  corporis  vilroi  liquefacti  vim  in 
lelas  juxla  posilas  non  rojicio,  tamen  non  ex  ea  sola 
explicandam  esse  censeo.  Ampliorem  enim  et  magis 
sufficientem  explicationem  observalio  originis  synchysis 
nobis  olTert.  dc  Graefe(l)  observavit,  synchysin  per- 
saepe  inlerni  oculi  inflammalioncs  comilari,  praeserlim 
panophlhalmilidem  et  sclerochorioideilidem;  originem 
aulem  ducere  saepissime  ex  sanguinis  extravasalis.  Haud 
mirum,  quod  visus  vis  debilitala  esl,  poslquani  inflam- 
matio  acula  et  larga  ipsum  lucem  sentientem  apparalum 
destruxit;  lunc  synchysis,  ut  amblyopia,  pendet  ab  in- 
flammalione  praelerita,  non  amblyopia  a  synchysi. 

(1)  A.  V.  Graefe.  Archiv  fiir  Oplithalmologie,  1854.  pag. 
351.  seqq. 

Commemorabo  denique  corporis  vitrei  obscu- 
rationis  varielalem  quendam,  quas  aliquoties  observavi, 
nec  tamen  in  iis,  quae  autores  de  hac  re  scipserunt, 
tractatam  reperi.  Exempli  instar  hanc  morbi  hisloriam 
narrabo. 

Dr.  W.  vere  anni  praeteriti  professori  experien- 
tissimo  Burow  aegrotam  ex  Borussia  occidentali  re- 
praesentavit,  mulierem  triginla  fere  annos  natam,  quae 
a  juventule  prima  admodum  imperfecte  videbat  et  sen- 
sim  lentissimeque  depravatione  facla  ex  compluribus 
annis  ita  coecutiebat,  ut  ne  minimum  quidem  lucis  sen- 
sum  haberet;  praeterea  molestias  nullas  unquam  accu- 
savit.  Oculi  magni  sunl,  paullulum  prominenles,  iris 
obscure  et  aequabiliter  colorata,  conjunctiva  scleroticae 
paullo  sordida,  praeler  solitum  amauroticum  vultum  nihil 
irregulare  animadverfi  potest.  Pupilla  mere  nigra  ap- 
parel,  aliquantum  dilalata,  luci  nihil  fere  respondens; 
Atropino  sulphurico  tamen  complete  et  cito  dilatatur, 
Bulbi  consistenlia  palpalione  aucta  videbatur.  Experi-- 
mentum  Purkinjii-Sansoni  tres  flammae  imagines 
ostendit,  inversam  autem  parum  enucleatam,  areola  parva 
circumdatam.  Ophthalmoscopium  utriusque  oculi  pupillam 
aequalem  el  subluteam  demonstravil.  In  utriusque, 
praecipue  autem  dextri  oculi  pupilla,  levissimae  obscu- 
rationes  vesiculares  cognoscunlur,  quas  ad  lentern  et 
quidem  parietem  anteriorem  pertinere  disquisilio  diligen- 
tior  docet.  Fundi  oculi,  quanivis  plurimis  vitris  ad 
perquisitionem  usi  simus,  neque  rectam  neque  inversam 
imaginem  nacti  sumus,   singulares  tantum  et  minime 

perspiciiae  slriae  rubicundae  apparebant,  quae  relinae 
vasis  respondere  videbantur.  Reliquae  relinae  et  pa- 
pillae  nervi  optici  nihil  fere  cognosci  potuit. 

Duos  etiam  casus  alios  observavi,  quibus  nulla 
fere  lux  reflecteretur,  et  pupilla  tenuissimo  splendore 
rubicundo  illuminata  esset;  tamen  integram  esse,  aut 
pro  portione  saltem  parum  laesam  lentem,  et  inspectio 
externa  et  experimentum  Purkinjii-Sansoni  docuit. 

Etiamsi  in  casu  modo   descripto  morbus  compli- 
calus  est,   tamen  de  commentatione ,  vix  dubitandum 
esse  mihi  videtur.    Proxime  non  media  solum  fran- 
genlia,  sed  eliam  apparatum  lucem  sentientem,  retinam 
aut  nervum  opticum,  a  norma  abhorrere,  praeter  ad- 
speclum  amauroticum  illud  quoque  arguit,  quod  fundi 
oculi  ilkislratione  haud  plane  deficiente  tamen  ne  mi- 
nimus  quidcm  lucis  sensus  aderat.    Id  enim  universim 
valere  credo  quod  et  cum  theoria  et  cum  experientia 
nostra  censenlit,  omnem  lucem,  quae  ex  oculo  oph- 
Ihalmoscopio  illustrato  redit  et  ab  observatore  tanquara  | 
lulea  aut  rufa  illuminatio  percipitur,  ad  fundum  illius  | 
oculi  illuslrati  pervenisse,  atquc  ita  relinam  irritavisse.  | 
Proinde  rnanifestum  est,  eam  lucem,  quae  ad  fundum  | 
oculi  perveneril,  sensui  ab  homine  observato  percepto 
directe  responderc;  qua  re  comparalio  illustrationis  ob- 
jectivae  cum  lucis  scnsu  subjeclivo  certum  nobis  men- 
suram  ofTert  pro  retinae  nervique  oplici  irrilabilitate,  | 
perspicuumque  est,  ubicunque  illuslratione  facta  lux  non 
percipiatur,  inopiam  irritabilitatis,  id  est  amaurosin  sta- 
tucndam  esse.     Qu^e  conclusio,   ul  occasione  oblala 

commemorem,  saepius  praclicam  habet  vim  ad  cata-^ 
ractae  prognosiri  constiluendam;  ubi  nimirum  de  amau- 
roseos  complicatione  agitur.  Etenim  si  ante  fondum 
oculi  corpus  interest  non  pellucidum,  lucis  speculo  in- 
jectae  maxima  pars  ab  hoc  diffuse  refleclitur,  corpusque 
ideo  ab  observatore  cernitur.  Si  igitur  pelluciditas  non 
omnino  deest,  ut  scimus  rem  se  habere  in  plerisque 
eataractis,  aliquantum  lucis  per  parles  obscuratas  ad 
retinam  perveniet  iterumque  reflectetur.  Observator  tunc 
praeter  opacitatem  quandam  rubram  lucem  percipit,  et 
quo  major  ejus  est  copia,  eo  major  integra  retina  lucis 
sensus  esse  debet.  Quocirca  si  pupillam  paullo  rubicunde 
splendentem  videmus,  sensu  lucis  deficiente,  complica- 
tionem  amblyopiae  statuere  possuraus. 

Ad  nostrum  autem  casum  ut  revertam,  exiguam 
pupillae  illuslrationem  haud  tribuendam  esse  lentis  ob- 
scurationi  illi  vesicali,  quae  cataractae  nomine  vix  digna 
jVidetur,  apertum  est;  primum  enim  tales  obscurationes  vi- 
idendi  facultati  vix  desunt,  imo  vero  in  sanis  fere  ocu- 
lis  reperiri  van  Trigt  monstravit;  deinde  autem  minime 
iaequalera  illam  illuminationis  inopiam  explicant. 

Quorsum  hanc  referas  ?  Nihil  aliud  mihi  restare  vi- 
detur,  quam  universa  corporis  vitrei  immutatio,  ita  ut 
pelluciditas  valde  minuta  sit.  Quae  hypolheSis  num 
«natomia  pathologica  jam  adjuta  sit,  nescio;  tamen  do- 
nec  alia  eaque  melior  hypothesis  nondum  proposita,  do^ 
nec  nihil  est,  quod  praeferamus;  illam  novam  opacitatis 
corporis  vitrei  formam  esse,  censere  oportet. 


V  I  T  A  1 

Natus  sum  ego  Albrecht  Eduard  Nagel,  evan-| 
gelicae  fidei  addictus,  Gedani  die  XIV  mensis  Juniil 
anni  MDCCCXXXIII  patre  Henrico  Fcrdinando,  di- 
rectore,  quem  praeraatura  morlc  mihi  ereptum  lugeo, 
matre  Aemilia,  e  gente  Albrecht,  quam  ad  hoc 
lempus  usque  vivam  veneror.  Per  sex  annos  Gymna- 
sium  Gedanense  frequentavi  et  die  VI.  niensis  Martis 
anni  MDCCCLl  testimonio  malurilatis  instructus  Regio- 
monti  ab  ill.  Rosenkranz,  prorectore  magnifico  in 
civium  academicorum  numerum  receplus,  ab  ill.  Peters 
in  facultatis  philosophicae  album  inscriptus  sum.  Post- 
quam  per  semestre  studiis  historicis  operam  dedi 
ab  ill.  Rathke  in  medicorum  ordinem  translatus  sum; 
semestribus  sex  praeterlapsis,  Berolinum  me  contuli, 
ubi  ill.  Slitscherlich  in  civium  academicorum  nume- 
rum  me  recepit,  ill.  Busch  in  facultatis  medicae  album 
inscripsil. 

Docuerunt  me:  Logicen  ill.  Taute;  Psycholo- 
giam  ill.  Roscnkranz;  physicen  experimenlalem  ill. 
Moser;  chemiam  experimentalem  ill.  Dulk,  botanicen 


et  generalera  et  specialem  ill.  Meyer;  zoologiam, 
splanchnologiam  el  angiologiam,  anatomiam  comparatam 
ill.  Rathke;  osteologiam,  syndesmologiam,  myologiam, 
neurologiam  ill.  Biirdach;  physiologiam,  chemiam  phy- 
siologicam,  physicen  medicam,  exercitationes  physiologi- 
cas  practicas,  pathologiam  generalem  ill.  Helmholtz, 
materiam  medicam  iil.  Cruse,  palhologiam  et  therapiam 
specialem  ill.  Moeller;  morbos  nervorum  ill.  Hirsch; 
Chirurgiam,  operationes  in  cadaveribus  ill.  Burovv,  ar- 
tem  obstetriciam  ill.  Hayn. 

Clinicum  medicum  duce  ill.  Hirsch,  policlinicum 
medicum  duce  ill.  Moeller,  clinicum  chirurgicum  duco 
ill.  Seerig,  policlinicum  chirurgicum  ill.  Burow,  clin. 
et  policl.  obstetricium  duce  ill.  Hayn  frequenlavi. 

Quibus  viris  omnibus  optime  de  me  merilis  gra- 
tias  ago  quam  maximas,  semperque  habebo. 

Jam  vcro  tenlaminibus  philosophico  et  medico  nec 
non  examine  rigoroso  rite  absolutis  spero  fore  ut  dis- 
sertatione  et  thesibus  publice  defensis  summi  in  me- 
dicina  el  chirurgia  honores  mihi  concedantur. 


T  H  E  S  E  S. 


1.  Medicus  artifex  esse  debet. 

2.  Morbi  Brightii  nomen  coraplures   morbos  ample- 
ctitur. 

3.  Calheter  rectus  incurvato  praeferendus. 

4.  In  omni  oculo  sano  speculo  oculi  chorioideac  vasa 
vorticosa  discerni  possunt. 

5.  Synchysis  corporis  vitrei  plerumque  cum  raagna 
arablyopia  conjuncta  invenilur. 


